Ego Robertus, Dei gratia Cabilonensis episcopus, notum facio, omnibus tam futuris quam presentibus, quod Rodulfus de Buxi et Hugo frater ejus laudantibus uxoribus suis et laudante Rodulfo filio predicti Rodulfi, anno Incarnationis dominice MoCoLXXXoVIIIo, dederunt et concesserunt Deo et sancte Marie et monachis de Firmitate quicquid habebant in territorio et potestate Sancte Helene in terris, in pratis, in boscis, scilicet mansos de Chasuil et terras pertinentes ad eosdem mansos ubicumque fuerunt; et quicquid de eis movebatur in predicto territorio cum illud monachi acquirere poterunt de manu eorum qui tenent; et etiam mansum illum quem de eis tenebat Hugo Censerius de Gibriaco, excepto hoc quod habebant a Cruce in illam partem versus Sanctam Helenam, et preter illud de Salmatia; et inde predicti Rodulfus et Hugo habuerunt a fratribus de Firmitate quadraginta et quinque libras fortium de Silviniaco. Hoc laudaverunt homines de Sancta Helena, qui ibi aliquid habebant scilicet Chalveth de Sancta Helena; Aimo Chalveth; Johannes Chalveth fratres predicti Chalveth; Johannes Pinners, et filii eorum; et totum hoc in pace guerpierunt domui de Firmitate nichil omnino excipientes. In testimonium hujus rei, predicti Rodulfus et Hugo presentem cartam muniri fecerunt sigillo meo, et sigillo Guillelmi comitis Cabilonis, et inde constituerunt predictum comitem fidejussorem et responsorem pacis usque ad quinquaginta libras, in manu fratrum de Firmitate. Testes : domnus Burno abbas Firmitatis; domnus Galterus abbas Sancti Petri Cabilonensis; Willelmus cellelarius de Firmitate; Hugo de Bisse; Robertus de Cuisse, et Matheus monachi; Rainaudus magister grangie de Chasuil; Petrus Raverius et Johannes mercator conversi; Landricus de Bosers; Theobaldus de la Porta; Guido Putoiz; Rodulfus de Bisse; Gaufridus de Sancta Helena milites; Hugo Censerius de Gibriaco. De laude predictorum uxorum Rodulfi et Hugonis, et Rodulfi filii prefati Rodulfi. Testis est domnus Burno abbas Firmitatis, Ansericus monachus, Hugo de Croseth archidiaconus, Gauterus de Loise canonicus Cabilonensis, Willelmus presbiter de Buxi, Willelmus Gasteflor famulus meus.